મેરાન્યૂઝ નેટવર્ક.રાજકોટ : તહેવાર સમયે લોકોના આરોગ્ય સાથે ચેડા ન થાય તે માટે મહાનગરપાલિકાની આરોગ્ય વિભાગ સક્રિય બન્યો છે. આજરોજ શહેરના ફરસાણ તેમજ મીઠાઈના ઉત્પાદન તેમજ વેચાણ કરતા એકમો પર સઘન ચેકિંગ હાથ ધરાયુ હતું. જેમાં વિમલ નમકીન, ખોડિયાર ડેરી સહિતની કુલ 6 જેટલી જગ્યાએ કરાયેલા ચેકિંગ દરમિયાન મોટા પ્રમાણમાં વાસી મીઠાઈ અને અખાદ્ય સામગ્રી મળી આવી હતી. આરોગ્ય વિભાગે મીઠાઈ અને તેની સામગ્રી મળી અંદાજે 1655 કિલો અખાદ્ય જથ્થાનો નાશ કર્યો હતો. તેમજ તમામ વેપારીઓને નોટીસ ફટકારવામાં આવી હતી.